Document ID: /roh_data/filtered/fineweb-2-filterrobots_roh.jsonl.gz/10338

Suenter l'attatga en in tren a Salez en il chantun Son Gagl, ha la procura publica communitgà ch'i na dettia nagins indizis per in delict da relaziun. L'attentader n'haja betg enconuschì sias unfrendas avant. I na dettia er nagins indizis per motivs religius u politics.
Trais unfrendas anc en l'ospital
Pervi da l'attatga cun in liquid inflammabel ed in cuntè èn anc adina trais unfrendas en l'ospital. Ina dunna da 43 onns e sia figlia da 6 onns sco era ina giuvna da 17 onns ch'è vinavant en in stan critic. Ina dunna da 34 onns e l'attatgader èn morts.
RR novitads 17:00